חגיגות יום העצמאות ה-70 בחדרה שיחול השנה ביום רביעי ה- 18.4.18,יחלו בשעה 20:00 מיד עם צאת יום הזכרון האירועים יפתחו בטקס המסמל את המעבר מיום הזכרון לחגיגות העצמאות, הטקס והמופעים לקהל הרחב יערכו כמו בכל שנה במספר מוקדים בעיר ויכללו שורה של אמנים והופעות בידור לצעירים ולמבוגרים. כמו כן יערכו מופעי זיקוקים מסורתיים ומרהיבים.
טקס הדלקת משואות, להקות ואמנים מקומיים, זיקוקי דינור. אמן מרכזי: שלומי שבת.
יום רביעי, 18 באפריל, החל מהשעה 20:00. צומת רחוב הגיבורים והנשיא.
תקליטנים מקומיים וכןDJ גל מלכה, צמד "אנדרקאבר". אמן מרכזי: אליעד נחום.
יום רביעי, 18 באפריל, בין השעות 22:00 עד 03:15. מגרש כדורגל, ביה"ס הרב תחומי למדעים ואמנויות, באר אורה 1.
"גברת רגש" שני סקאלי. מופע מרכזי: "ילדים שרים 70".
יום רביעי, 18 באפריל, החל מהשעה 20:00. רחבת יד לבנים, רחוב רוטשילד פינת הנשיא.
"גילי בא לבקר" ינחה את הערב ויפעיל את הילדים. להקות ואמנים מקומיים. אמנים מרכזיים: רוני דלומי, ישי לוי.
יום רביעי 18 באפריל, החל מהשעה 20:00. רחבת הבנקים, גבעת אולגה.
הרקדה המונית עם המרקיד ירון כרמל.
יום רביעי, 18 באפריל, החל מהשעה 23:00. על הדק, מתחם מיקס, רח' צה"ל.
חגיגה של תרבות תימן, כולל אוהל תכזינה, אוהל מוזיאון, מאכלים תימנים אותנטיים, זמרים ואמנים.
יום חמישי 19 באפריל, החל מהשעה 13:00. יער חדרה.
להקות ואמנים מקומיים. אמן אורח: עדן בן-זקן.
יום חמישי 19 באפריל, החל מהשעה 19:00. אקו פארק.
מוזיאון החאן יפתח את שעריו לקהל הרחב, כולל סיורים מומחזים. הכניסה חופשית.
חמישי 19. באפריל, בין השעות 9:00 עד 15:00. מוזיאון "החאן", הגיבורים 74, חדרה.
תערוכה קבוצתית, בהשתתפות אמנים מכל הארץ, אשר במרכזה יככב אחד מסמלי הישראליות הבולטים: כובע טמבל. בתערוכה יוצגו יצירות בכל סוגי האמנות הפלסטית, כשהבסיס כאמור הוא כובע הטמבל, היכול להיות חלק מיצירה או לחילופין הכובע עצמו כיצירה או שיוצרים עליו, אפשר בגודלו הטבעי או מוגדל בכל גודל, כיד הדמיון הטובה של כל אמן.
התערוכה תהיה פתוחה בין תאריכים 19 באפריל עד 10 במאי, כולל ביום העצמאות, בימים א'-ה' בין השעות 11:00 עד 17:00, ובימי ו' מ-10:00 עד 14:00. פתיחה חגיגית במוצאי שבת ה-21 באפריל בשעה 20:00. בבית האמנים, רחוב הנשיא פינת רוטשילד (מתחם יד לבנים) חדרה.